CELEX: 62010CN0381
Language: da
Date: 2010-07-29 00:00:00
Title: Sag C-381/10: Anmodning om præjudiciel afgørelse indgivet af Unabhängiger Verwaltungssenat Wien (Østrig) den 29. juli 2010 — Astrid Preissl KEG

9.10.2010   
            
            
               DA
            
            
               Den Europæiske Unions Tidende
            
            
               C 274/12
            
         Anmodning om præjudiciel afgørelse indgivet af Unabhängiger Verwaltungssenat Wien (Østrig) den 29. juli 2010 — Astrid Preissl KEG
   (Sag C-381/10)
   ()
   2010/C 274/18
   Processprog: tysk
   
      Den forelæggende ret
   
   Unabhängiger Verwaltungssenat Wien
   
      Parter i hovedsagen
   
   
      Sagsøger: Astrid Preissl KEG
   
      Sagsøgt: Landeshauptmann von Wien
   
      Præjudicielle spørgsmål
   
   
               1)
            
            
               Skal kravet i kapitel I, punkt 4, i bilag II til forordning (EF) nr. 852/2004 (1), hvorefter der »skal være et tilstrækkeligt antal håndvaske, der er […] forsynet med rindende varmt og koldt vand«, fortolkes således, at begrebet »Handwaschbecken« (»håndvaske«) i den tyske sprogversion omfatter samtlige indretninger (med varmtvandsforsyning), der kan benyttes til vaskning af hænder, eller omfatter begrebet »håndvask« alene en vask, der udelukkende benyttes til vaskning af hænder?
            
         
               2)
            
            
               Efter hvilke kriterier skal det afgøres, om hygiejnekravene i kapitel I, punkt 4, i bilag II til forordning (EF) nr. 852/2004, eksempelvis passagen om at der skal være »faciliteter til hygiejnisk vask og tørring af hænderne«, er opfyldt? Skal bestemmelsen i bilaget f.eks. fortolkes således, at et håndtørreapparat eller en vandhane kun opfylder hygiejnekravene i kapitel I, punkt 4, i bilag II til forordning (EF) nr. 852/2004, såfremt håndtørreapparatet eller vandhanen kan benyttes, uden at det er nødvendigt at berøre det pågældende håndtørreapparat eller den pågældende vandhane med hænderne?
            
         
      (1)  Europa-Parlamentets og Rådets forordning (EF) nr. 852/2004 af 29.4.2004 om fødevarehygiejne, EUT L 139, s. 1.